"ফ্রাইয়া" শব্দটির সম্ভাব্য উৎপত্তি আদি জার্মানিক শব্দ "Fraw(j)on" (ফ্রায়োইওন) থেকে। এর সাথে সম্পর্কিত আরেকটি শব্দ হল আদি হাই জার্মান "Frouwa" (ফ্রোউয়া)। বর্তমান জার্মান শব্দ "Frau" (ফ্রাউ অর্থাৎ লেডি)-এরও উৎপত্তি একই উৎস থেকে। "ফ্রাইয়া" শব্দটিরও প্রকৃত অর্থ সেই একই - "Herrin" বা "লেডি"। অনেকের মতে, এটি আদতে ছিল এই দেবীর প্রতি একটি সম্ভ্রমসূচক বিশেষণ, প্রকৃত নাম ছিল অন্যকিছু। কিন্তু দেবীর প্রতি সম্মান ও সম্ভ্রমবশত উচ্চারিত এই শব্দটি ধীরে ধীরে বেশি ব্যবহৃত হতে হতে দেবীর নামের সমার্থকে পরিণত হয় এবং মূল নামটিকে ঢাকা দিয়ে দেয়। এখনও পর্যন্ত এই মূল নামটিকে খুঁজে পাওয়া যায়নি। হয়তো বা এই মূলনামটিই ধীরে ধীরে জনমানসে অন্য এক পৃথক দেবী হিসেবে প্রতিষ্ঠিত হয়ে ওঠে। এই দিক থেকে বিবেচনা করেই অনেক বিশেষজ্ঞ "ফ্রাইয়া" ও "ফ্রিগ"কে বাস্তবে একই আদি দেবীর দুই পৃথক রূপ বলে আখ্যায়িত করেছেন।

"ইডিক কবিতাগুচ্ছ"
"স্নোর-এডা"
উল্লেখ
নামের ব্যুৎপত্তি